title: Ruello (fruita)
text: Iste articlo tracta sobre os ruellos de fruita. Pa atros emplegos de ruello, se veiga Ruello (desambigación).
  
  O ruello (d'o latín <ROTŪLU, «rodet») ye o nombre popular con o qual se conoix, en aragonés, a parte más dura en l'interior de bells fruitos comestibles, en especial os de tipo drupa, que corresponde con a parte coriacia d'o endocarpio y a simient. En a fruita de consumo humano ye de regular, en chunto con a pela, una parte pa refús.
  
  Anque ye o nombre tipico d'o endocarpio d'as drupas comestibles, como en o caso d'o presiego u o mango, en qualques fruitos d'atros tipos que tienen simients relativament voluminosas y no comestibles, como a niéspola (un pomo) u l'aguacate (una baya), ixa tamién recibe o nombre de ruello.
  
  Fruitas con ruello 
  
  Bells eixemplos populars de fruitas que contienen un ruello son:
  L'alberche.
  O presiego.
  A cerolla.
  A ceresa.
  L'almendra dulce.
  O mango.
  L'aguacate.
  A oliva.
  
  Se veiga tamién 
  
  Pepa.
  Abridor.
  
  Morfolochía d'o fruito